6. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ.123415 της 22 Οκτ./9 Νοεμ.1971  (ΦΕΚ Β΄890) Περί επανεξετάσεως τελειοφοίτων σπουδαστών δι’ απόκτησιν νέου βαθμού ετησίας προόδου εις μαθήματα της τάξεώς των. Έχοντες υπ’ όψιν:1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του άρθρ.1 του Ν.Δ.4263/1962, και 2)την πρότασιν της Συγκλήτου του Εθνικού Μετσοβίου Πολυτεχνείου διατυπωθείσαν κατά την συνεδρίαν αυτής της 25.6.1971, αποφασίζομεν: Τελειόφοιτοι σπουδασταί των Ανωτάτων Σχολών του Εθνικού Μετσοβίου Πολυτεχνείου δύνανται να προσέλθουν εις τας εξετάσεις του άρθρ.3 του Β.Δ.563/1961 προς απόκτησιν νέου βαθμού ετησίας προόδου εις τα μαθήματα της τάξεώς των, εις α απέτυχον κατά τας επαναληπτικάς προαγωγικάς εξετάσεις. Ως νέος βαθμός ετησίας προόδου των μαθημάτων τούτων θα θεωρήται ο μέσος όρος των δύο βαθμών, ήτοι του παλαιού και του νέου. Οι τελειόφοιτοι σπουδασταί υποχρεούνται εν συνεχεία να προσέλθουν εις προαγωγικήν επί των μαθημάτων τούτων εξέτασιν συμφώνως προς τας ισχυούσας διατάξεις. Η παρούσα δημοσιευθήτω εις την Εφημερίδα της Κυβερνήσεως, τεθήσεται δε εν ισχύϊ από της δημοσιεύσεώς της. 